# Meghan de Sussex

Meghan, Duquessa de Sussex (nascuda Rachel Meghan Markle; 4 d'agost de 1981) és una mecenes americana, així com una model i actriu retirada. Markle es va donar a conèixer especialment pel paper de Rachel Zane a la sèrie Suits (2011-2017), i també pel seu paper com a agent especial Amy Jessup al thriller Fringe.
El juny de 2016 va iniciar una relació amb el príncep Enric de Gal·les, i el 27 de novembre de 2017 es va anunciar que es casarien el 19 de maig de 2018. L'enllaç va tenir lloc al Castell de Windsor, a prop de la ciutat de Londres.
El 15 d'octubre de 2018 la Casa Reial Britànica va anunciar que la duquessa estava embarassada del seu primer fill Archie Mountbatten-Windsor, que va néixer el maig de 2019.

## Biografia

Rachel Meghan Markle va néixer en el West Park Hospital de Canoga Park i es va criar a View Park–Windsor Hills, un barri de Los Angeles, Califòrnia. La seva mare, Doria Loyce Ragland, és afroamericana, treballadora social, i instructora de ioga, i viu en View Park-Windsor Hills. El seu pare, Thomas Wayne Markle és d'ascendència britànica, neerlandesa, i irlandesa, i és director de rodatge retirat; per la qual cosa Meghan va passar la infantesa en el plató de Married... with Children. El seu pare va ser guanyador de dos Premis Emmy, el 1975 i el 2011, i resideix a Rosarito (Baixa Califòrnia). En un cert moment va expressar el seu interès per tornar a la universitat i continuar amb un màster en Diplomàcia Internacional. La carrera cinematogràfica de Meghan va començar de manera inesperada quan una amiga de l'actriu li va donar a un mànager una còpia d'una pel·lícula que havia fet Markle en els seus anys universitaris durant una festa. Per a mantenir-se en forma durant el seu temps lliure Meghan va treballar com a cal·lígrafa autònoma. Markle s'autoproclamà foodie, cosa que va ser incorporada a la personalitat del seu personatge a Suits (Rachel Zane). Meghan va ser la fundadora del Tig, que va descriure com "un centre per a paladars gurmet, aquells amb gana pel menjar, per viatjar, per la bellesa, i per la moda". Aquest projecte va intentar "crear un espai per a compartir tots aquests temes i convidar amics a compartir els seus". La web incloïa articles sobre menjar, viatge, moda, bellesa i influencers.

## Carrera

El 2002 Meghan va fer la seua estrena en la televisió amb un episodi de la telenovel·la General Hospital. També va aparèixer en episodis de Century City, Cuts, Love, Inc., 90210, Knight Rider, Without a Trace, The Apostles, CSI: NY, The League, Castle, i Suits. També va aparèixer en les pel·lícules A Lot Like Love i Dysfunctional Friends. Va fer el seu debut en la primera temporada de Deal or No Deal l'abril de 2006. A començaments de 2007 deixaria el programa. Més tard seria entrevistada en un episodi del xou televisiu 1 versus 100 com a membre de la màfia. Va aparèixer en Fringe com l'agent Amy Jessup en els primers dos episodis de la seva segona temporada. Es va traslladar a viure a Toronto (el Canadà), ja que des del juliol de 2011 fins al 2018 va interpretar Rachel Zane en la sèrie televisiva d'USA Network Suits. També va aparèixer en dues pel·lícules de 2010, Get Him to the Greek i Recorda'm (Remember Me), i en una altra del 2011, Horrible Bosses. Va fer una aparició de res el 2012 en el curtmetratge The Candidate (vist en el xou televisiu de KQED ImageMakers: la Companyia d'Homes) fent de secretària.

## Títols i tractaments

Després del seu matrimoni amb el príncep Enric, Meghan Markle es va convertir en una princesa del Regne Unit amb tractament d'Altesa Reial, així com de duquessa de Sussex, comtessa de Dumbarton i baronessa Kilkeel. És tractada com "Sa Altesa Reial la Duquessa de Sussex", la primera persona a ostentar aquest títol.
El gener de 2020 Enric i ella van comunicar a través de les seves xarxes socials que dimitien de les seves funcions en la família reial britànica, i abandonaven així els privilegis com a membres d'aquesta amb la intenció de treballar per tal de ser financerament independents.

## Referències

* ↑ «Will Meghan Markle use her first name Rachel if she marries Prince Harry?». [Consulta: 8 setembre 2017].
* ↑ UKTV. «Meghan Markle Rapid Fire Questions | Suits Season 5 | Dave». YouTube, 21-02-2016. [Consulta: 15 setembre 2017].
* ↑ «Meet Meghan Markle: Prince Harry’s Feminist, Philanthropist, Actress Girlfriend» (en anglès). Vogue, 18-11-2016. [Consulta: 15 setembre 2017].
* ↑ Blair, Olivia «Who is Meghan Markle: The 'Suits' actress, humanitarian, activist and gender equality campaigner» (en anglès). The Independent, 31-10-2016 [Consulta: 15 setembre 2017].
* ↑ «Who is Meghan Markle and how long has she been Prince Harry's girlfriend? Everything we know about the royal relationship». The Telegraph [Consulta: 21 octubre 2017].
* ↑ «The Duke of Cambridge approved Prince Harry's plea to trolls to leave Meghan Markle alone». [Consulta: 5 setembre 2017].
* ↑ «Prince Harry to marry Meghan Markle». The Guardian, 27-11-2017 [Consulta: 27 novembre 2017].
* ↑ «The Duke and Duchess of Sussex are expecting a baby» (en anglès). The Royal Family, 15-10-2018.
* ↑ Kim, Jae-Ha. «Celebrity travel with Meghan Markle». Arxivat de l'original el 2017-08-08. [Consulta: 14 novembre 2019].
* ↑ «The Shared Ancestry of (Rachel) Meghan Markle & Prince Harry of Wales». Arxivat de l'original el 2017-12-08. [Consulta: 14 novembre 2019].
* ↑ Dixon, Delaina. «GET GORGEOUS! Meghan Markle’s Celebrity Beauty Secrets». [Consulta: 4 setembre 2011].
* 1 2 3 Matt Goulet. «Q&A:The Beautiful Meghan Markle on Suits, Canada Day, and Handwriting». Esquire, 13-07-2013. [Consulta: 14 gener 2014].
* ↑ Nbc
* ↑ «Meghan Markle Biography». buddytv.com. Arxivat de l'original el 23 de març de 2013. [Consulta: 27 febrer 2015].
* ↑ «The Tig». [Consulta: 11 novembre 2014].
* ↑ Giles Hardie. «Q&A with Meghan Markle». Sydney Morning Herald, 10-09-2012. [Consulta: 3 febrer 2013].
* ↑ «Today's girl - Meghan Markle». Maxim, 27-06-2012. Arxivat de l'original el 12 de febrer de 2013. [Consulta: 3 febrer 2013].
* ↑ Andreeva, Nellie «Meghan Markle joins 'Fringe'». The Hollywood Reporter, 23-06-2009 [Consulta: 24 juny 2009].
* ↑ Hibberd, James «Meghan Markle books lead role on 'Legal Mind'». The Hollywood Reporter, 24-08-2010 [Consulta: 16 novembre 2016].
* ↑ «Príncipe Harry y Meghan Markle dimiten de sus funciones en la familia real británica» (en castellà). Televisión Nacional de Chile, 08-01-2020 [Consulta: 8 gener 2020].